શનિવારે ગુજરાત, કોંકણ, ગોવા, જમ્મુ કાશ્મીર અને મેઘાલયના ઘણા વિસ્તારોમાં નૈઋત્યના ચોમાસાની સૌથી વધુ અસર રહેવાને કારણે અહીં સારો વરસાદ થયો છે. ત્યાર બાદથી ચોમાસું ઉત્તર તરફ આગળ વધ્યું છે. હવામાન વિભાગ દ્વારા વ્યક્ત કરાયેલી આગાહીના મુજબ, એકથી છઠ્ઠી જુલાઈ સુધી મૉનસૂનની સક્રિયતા હિમાલયના વિસ્તારોમાં રહેશે. તેના પરિણામે પશ્ચિમી હિમાલયન વિસ્તારમાં જમ્મુ કાશ્મીર અને હિમાચલ પ્રદેશ તથા ઉત્તર પ્રદેશના ઉત્તરીય વિસ્તારોમાં મોટા ભાગની જગ્યાએ, પંજાબ, હરિયાણા અને બિહારના કેટલાક વિસ્તારોમાં રવિવારથી મંગળવાર સુધી ભારે વરસાદ થવાની આશંકા વ્યક્ત કરાઈ છે.